БҰҰ карантин кезінде тұрмыстық зорлық-зомбылық көбейгенін мәлімдеді
"БҰҰ карантин кезінде тұрмыстық зорлық-зомбылық көбейгенін мәлімдеді" | "https://abai.kz/post/109719"
TITLE: БҰҰ карантин кезінде тұрмыстық зорлық-зомбылық көбейгенін мәлімдеді
URL: https://abai.kz/post/109719
META: "БҰҰ карантин кезінде тұрмыстық зорлық-зомбылық көбейгенін мәлімдеді" | "https://abai.kz/post/109719"
DATE: 07.04.2020
AUTHOR(s): Abai.kz
TOTAL WORDS: 145
TEXT: Коронавируспен күресу үшін әлемнің көптеген елінде енгізілген карантин кезінде тұрмыстық зорлық-зомбылық көбейіп кетті. Осылай деп Біріккен Ұлттар Ұйымының (БҰҰ) бас хатшысы Антониу Гутерриш твиттер арқылы видеоүндеу жариялады. "Соңғы аптада экономикалық және әлеуметтік қысым мен үрей күшейген кезде, біз отбасылық зорлық-зомбылықтың куәсі болып отырмыз", - деді Гутерриш. Оның сөзінше, оқшаулану кезінде бірқатар әйелдер күйеуінің "қақпанына түсіп" құрбанына айналып жатыр. Кейбір елдерде көмек сұраған әйелдер саны артқан. Құқық қорғау органдары мен медицина қызметкерлерінің жұмысы ауырлап тұрған кезде, оларға көмектесетін қызметкерлер жетіспей жатыр деп атап өткен Гутерриш. Бұл мәселені шешу үшін БҰҰ бас хатшысы билікке үкіметтік емес ұйымдарды қаржыландыруды ұсынды. Сонымен бірге дүкендер мен дәріханаларға зорлық-зомбылыққа қауіп төнген жағдайда жедел-жәрдем жүйесін орнатып қоюға кеңес берді. Мәселен, Ресейде отбасылық зорлық құрбандарымен жұмыс істейтін тоғыз қоғамдық ұйым зардап шеккендерге көмектесу үшін биліктен тез арада шара қолдануды сұрайды. Кейбір статистикалық мәліметке сүйенсек, Жер бетінде қазір 2,6 миллиард адам карантинде отыр. Abai.kz
